<b>תשובה </b>(ב') על ענין אמר ר' יוחנן בג' מקומות שנה לנו ר' יהודה אסור לו לאדם שיהנה מממון חברו (ב"מ קי"ז) והקשית' מה איסורא אצל ממונא ועוד הדר בחצר חבירו שלא מדעתו אין צריך להעלות לו שכר דעו כי ר' יהודה מדרך האיסור הקשה על דין הממון ולפי שאמר תנא קמא שתקנ' בעל העליה שיבנה את הבית וידור בתוכו אמר לו ר' יהודה לא תקנת כלום היאך זה יכול לדור בבית חבירו בלא שכר שמעינן מינה שלר' יהודה אסור לו לאדם לדור בלא שכר וצד גזלנות יש בדבר ושמעינן מינה שאסור לו ליהנות עד שיתן שכר וכן שמעינן מן הנותן את הצמר וכן הפורע את חובו וכו' וזה שהקשיתם מן הדר בחצר חבירו מאי קושיא יש כאן [וכי] ממימרא דגמרא מקשינן על ר' יהודה אנן לא אמרינן אלא לר' יהודה הוא שאומר אסור לו לאדם שיהנה מממון חברו והאי מימרא דהדר בחצר [חברו] לאו אליבא דרבי יהודה היא: משה ב"ר מימון זצ"ל